શીર્ષક: બૉમ્બે હાઈકોર્ટ : રિયા ચક્રવર્તી ડ્રગ ડીલરોના કોઈ રૅકેટનો હિસ્સો નથી - BBC TOP NEWS\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બૉમ્બે હાઈકોર્ટે પોતાના બેલ ઑર્ડરમાં કહ્યું, "તે ડ્રગ ડીલરોના કોઈ રૅકેટનો હિસ્સો નથી. તેઓએ કથિત રીતે મેળવેલા ડ્રગ કોઈને પૈસા માટે કે કોઈ અન્ય કારણથી આપ્યા નથી. તેમનો કોઈ ગુનાહિત ઇતિહાસ નથી રહ્યો. આથી એ વાતને માનવાનું વાજબી કારણ છે કે તેઓ જામીન પર રહેશે એ દરમિયાન કોઈ ગુનો નહીં કરે."

રિયા અને તેમના ભાઈ શૌવિકના વકીલ સતીશ માનશિંદેએ જામીન મળ્યા બાદ કહ્યું, "અમે ઉચ્ચ ન્યાયાલય દ્વારા જામીન આપવાના નિર્ણયથી ખુશ છીએ. કોર્ટે અમારી દલીલને સ્વીકારી, જે તથ્ય પર આધારિત છે."

રિયાના વકીલે કોર્ટમાં દલીલ કરી હતી કે રિયા તરફથી અન્ય આરોપીને એટલે કે ઘરમાં કામ કરનારાઓને શરણ આપવાની વાત ખોટી છે, કેમ કે તેઓ સુશાંતસિંહ રાજપૂતની સાથે તેમના ઘરે જ રહેતા હતા.

જોકે નાર્કોટિક્સ કંટ્રોલ બ્યૂરો (એનસીબી)ના વકીલ અનિલ સિંહની દલીલ હતી કે માત્ર નશીલા પદાર્થનું મળી આવવું એ કાનૂની કાર્યવાહીનો આધાર નથી, જો નશીલા પદાર્થનું સેવન કરાઈ રહ્યું છે અને એ વાત છુપાવાઈ રહી છે, તો પણ આ મામલો રિયાના 1985ના 'એનડીપીએસ ઍક્ટ' એટલે કે 'નાર્કોટિક્સ ડ્રગ્સ ઍન્ડ સાઇકોટ્રોપિક સબસ્ટાંસેઝ ઍક્ટ' હેઠળ આવે છે.

નેતાઓ સોશિયલ ડિસ્ટન્સિંગ અને માસ્કના નિયમનું પાલન કરે : વિજય રૂપાણી

વિજય રૂપાણી

ટાઇમ્સ ઑફ ઇન્ડિયાના અહેવાલ અનુસાર મુખ્ય મંત્રી વિજય રૂપાણીએ મંગળવારે સોશિયલ ડિસ્ટન્સિંગના નિયમોનું પાલન કરવાને અને માસ્ક પહેરવાને નેતાઓની મોટી જવાબદારી ગણાવી છે.

મુખ્ય મંત્રીએ મંગળવારે કહ્યું, "તમામ લોકોએ સોશિયલ ડિસ્ટન્સિંગના નિયમોનું પાલન કરવું જોઈએ અને માસ્ક પહેરવા જોઈએ અને તેમણે જાતે જ કરવું જોઈએ."

"એવું નથી કે અમે સામાન્ય માણસની ધરપકડ કરીશું અને નેતાઓની નહીં."

તેમણે વધુમાં કહ્યું,"રાજકીય નેતાઓ પર મોટી જવાબદારી છે. તેમણે યોગ્ય રીતે નિયમોનું પાલન કરવું જોઈએ, જેથી લોકોમાં ખોટો મૅસેજ ન જાય."

મુખ્ય મંત્રીનું નિવેદન એવા સમયે આવ્યું છે જ્યારે ગુજરાતમાં ભાજપ અને કૉંગ્રેસ બંને પક્ષના નેતાઓ સોશિયલ ડિસ્ટન્સિંગના નિયમોને નેવે મૂકીને કાર્યક્રમો અને રેલીઓને સંબોધી રહ્યા છે.

ધોરણ 10 અને 12ની શાળાઓ દિવાળી પછી ખૂલશે?

અમદાવાદ મિરરના અહેવાલ અનુસાર એક તરફ ભારત સરકારે 15 ઑક્ટોબર પછી શાળાઓ શરૂ કરવા માટેની ગાઇડલાઇન જાહેર કરી છે, ત્યારે ગુજરાત સરકાર ક્યારથી શાળા શરૂ કરશે તેની પર લોકોની નજર છે.

અખબારને એક નિષ્ણાતે કહ્યું છે કે ગુજરાત સેકન્ડરી અને હાયર સેકન્ડરી બોર્ડના અધિકારીઓ વચ્ચે મળેલી બેઠકમાંમાં...